open-index/open-wikipedia-markdown huggingface dataset:
Гран при Квебек 2013

**Гран при Квебек 2013** било четврто издание на еднодневната велосипедска трка Гран при Квебек. Била одржана на 13 септември 2013 на растојание од 201,6 километри, почнувајќи и завршувајќи во Квебек, Квебек, Канада. Била 25. трка во сезоната на Светската турнеја. Трката е една од единствените две трки во Северна Америка, кои се дел од Светската турнеја, другата е Гран при Монтреал 2013, која се одржала два дена подоцна.

## Екипи

Бидејќи Гран при Квебек била настан во Светската турнеја, сите 19 UCI World Tour екипи биле автоматски поканети и се обврзани да испратат екипа. Исто така се доделила една специјална покана, за . Канадската национална екипа исто така настапила на трка и со тоа била создадена групата од 21 екипа.

Екипи кои настапиле на трката биле:

*
*
*
*
*Канада (национална екипа) †
*
*
*
*
*

*
*
*
*
*
*
* †
*
*
*

† Поканети професионални континентални екипи

## Резултати

## Надворешни врски
* 

Категорија:Гран при Квебек
Категорија:Светска турнеја на UCI 2013
Категорија:Канада во 2013 година
Во потрага по Шугармен (филм)

**Во потрага по Шугармен** е документарен филм на шведскиот режисер Малик Бенџелул, добитник на наградата „Оскар“.

## Факти за филмот

Филмот „Во потрага по Шугармен“ е првиот филм на шведскиот режисер Малик Бенџелул, кој во 2013 година ги освоил наградата „Оскар“ и наградата на БАФТА за најдобар долгометражен документарен филм. Филмот е посветен на американската фолк-рок легенда од 1970-тите Сиксто Родригес - Шугармен.
## Содржина
Дејството на филмот се одвива на релацијата Детроит - Кејптаун - Лос Анџелес, следејќи ги трагите кои водат до Сиксто Родригес, човекот кој на почетокот на 1970-тите снимил два албума со фолк-рок-музика, кои не успеале да го привлечат вниманието на публиката во САД, но стекнале огромна популарност во Јужна Африка. Но, неговата популарност останала органичена на јужноафриканското подрачје, така што Родригес бил заборавен. Екипата која го снимила филмот го пронашла Родригес во Детроит, каде што тој живее како повлечен семеен човек, пензиониран градежен работник. Така, тој на возраст од 70 години дознава за својата слава во Јужна Африка, каде што неговите плочи достигнале дијамантски тиражи. Заедно со екипата на филмот, Родригес заминува за Кејптаун, каде се појавува пред своите бројни обожаватели.

## Последиците на филмот

Откако филмот ја добил наградата „Оскар“, повторно се појавил интерес за музиката на Шугармен, кој станал голема светска ѕвезда, чии албуми се искачиле на врвот на топ-листите, а концертните промотори плаќале стотици илјади долари за да обезбедат негов концертен настап.

## Наводи

Категорија:Документарен филм
Категорија:Филмови добитници на Оскар
Категорија:Шведски филмови
Категорија:Филмови од 2012 година
Пунчак Џаја

мини|десно|300п|Топографска карта на Пунчак Џаја и околината
**Пунчак Џаја** () или **Карстенсова Пирамида** () — планина во венецот Судирман во западниот дел од покраината Папуа во Индонезија. Со 4.884&nbsp;м надморска височина, Пунчак Џаја е највисока планина во Индонезија, највисока на островот Нова Гвинеја (каде влегува и Папуа Нова Гвинеја), највисока во Океанија и петта по висина во Југоисточна Азија. Со ова, планината е највисоката точка помеѓу Хималаите и Андите, како и највисокиот островски врв на светот. Според други извори, највисока планина во Океанија е Вилхелм (4.509&nbsp;м), доколку се земе дека Индонезија ѝ припаѓа Азија.

На 4&nbsp;км од планината е сместен рудникот на Грасберг — најголем рудник на злато и трет најголем рудник на бакар во светот.

## Историја

### Откривање
Висорамнината околу планината била населена пред доаѓањето на европските истражувачи. Месното население ја нрекувало планината „Немангкави“. Прв дојденец што ја забележал планината бил холандскиот истражувач Јан Карстенс во 1623 г. Во негова чест врвот подоцна го добила името „Карстенсова Пирамида“. Овој настан останал непотврден повеќе од два века, а Карстенс во Европа бил дочекан со потсмев кога соопштил дека наишол на снег близу екваторот.

Прв до планината дошол  Карстенсовиот сонародник Хендрик Лоренц со шестмина Дајаци од Борнео. По него е наречен Националниот парк Лоренц во кој спаѓа планината.

### Историја на искачување
Во 1936 г. е спроведена холандската „Карстенска експедиција“, но стручњаците не успеале да утврдат кој од трите врва е највисок. Антон Цолејн, Жан Жак Дози и Фриц Висел ги искачиле двата врва, но поради невреме не успеале да се качат на Карстенсовата Пирамида.

Највисокиот врв е искачен дури во 1962 г. од експедицијата предводена од австрискиот планинар Хајнрих Харер (Филип Темпл, Расел Кипакс и Албертус Хејзенга).

Кога покраината преминала во Индонезија (1963), планината го добила името „Пунчак Сукарно“ (**), во чест на првиот претседател на државата. Подоцна го добила сегашното име „Пунчак Џаја“ што значи „врв на победата“.

## Ледници
Иако самиот врв нема мраз, на падините има неколку ледници како што е Карстенсовиот Ледник, Запдниот Северноѕиден Снежник, Источниот Северноѕиден Снежник и неодамна исчезнатиот Меренски Ледник во Меренската Долина. Со завршувањето на малото ледено време (од 1850-тите наваму), ледниците се повлекуваат и исчезнуваат. Процесот е особено забрзан во последните неколку децении. Во 2010 г. е утврдено дека се топат со стапка од 7&nbsp;м во дебелина годишно и дека треба да ги снема до 2015 г.

## Поврзано
* Седум врвови
* Национален парк Лоренц
* Список на планини во Нова Гвинеја
* Список на планини во Индонезија

## Наводи

## Надворешни врски

* Планини на Индонезискиот Архипелаг — Peaklist 
* Пунчак Џаја — Peakware 
* Пунчак Џаја — Peakbagger 
* Информативен портал за искачување на Пунчак Џаја (Карстенс) 

Категорија:Планини во Индонезија
Категорија:Седум врвови
Категорија:Западна Нова Гвинеја
Категорија:Четириилјадници
Категорија:Највисоки точки на земјите
Демохристијанство

**Демохристијанство** или **христијанска демократија** — политичка идеологија која ги синтетизира идеалите на христијанството и демократијата. Се појавува во Европа во XIX век под влијание на конзервативизмот и католичкото општествено учење. По нејзиното проширување, усвоена е во многу земји во светот со значајно христијанско население. 

Најистакнат претставник на оваа идеологија во Македонија е партијата ВМРО-ДПМНЕ.

## Наводи

Категорија:Демохристијанство
Категорија:Политички идеологии
Категорија:Зборови што ги нема во ТРМЈ
Либенвалде

**Либенвалде** () — град во округот Горен Хафел, во сојузната покраина Бранденбург, Германија. Се наоѓа 16 километри североисточно од Ораниенбург и 39 километри северно од Берлин.

Во 2003 градот бил проширен со селата Фрајенхаген, Хамер, Кројцбрух, Либентал и Нојхоланд.
 
## Наводи

Категорија:Горен Хафел
Категорија:Бранденбург (покраина)
Фелтен

**Фелтен** () — град во округот Горен Хафел, во сојузната покраина Бранденбург, Германија. Се наоѓа 10 километри југозападно од Ораниенбург и 24 километри северозападно од Берлин.

## Наводи

## Надворешни врски
* Официјална страница  

Категорија:Горен Хафел
Категорија:Бранденбург (покраина)
Ораниенбург

**Ораниенбург** () — град и административно седиште на округот Горен Хафел, во сојузната покраина Бранденбург, Германија.

## Географија

Ораниенбург е сместен на бреговите на реката Хафел, 35 километри северно од Берлин.

### Градски единици

Градот се состои од 9 градски единици:

* Фридрикстал
* Гермендорф
* Лениц
* Малц
* Ораниенбург
* Заксенхаузен
* Шмахтенхаген
* Вензикендорф
* Целендорф

## Историја

Првичното име на Ораниенбург било **Бецов**. Градот бил основан во 12 век и бил првпат споменат во 1216. Се верува дека Алберт I ја наредил изградбата на замок на бреговите на Хафел. Околу замокот постоела населба на трговци и занаетчии.

Во 1646, Фридрих Вилхелм I се оженил со Луизе Хенриете. Таа била восхитена од градот Бецов, па поради тоа нејзиниот маж ѝ го подарил целиот регион. Принцезата наредила да се изгради нов замок во холандски стил и го нарекла Ораниенбург или Замок Ораниенбург. Во 1653, градот Бецов бил преименуван во Ораниенбург.

Силвио Гезел, основачот на слободната економија („Freiwirtschaft“), живеел во Ораниенбург помеѓу 1911 и 1915, објавувајќи го своето списание, „Der Physiocrat“. Се вратил во градот во 1927 и останал тука до својата смрт во 1930. Градот останал средиште на движењето за слободна економија додека не бил преземен од нацистичкиот режим во 1933 и многу следбеници на Гезел завршиле како затвореници во концентрацискиот камп во градот.

Еден од првите нацистички концентрациски кампови бил тој во Ораниенбург во 1933. Во 1936 бил заменет од концентрацискиот камп Заксенхаузен, кој продолжил да работи до крајот на нацистичкиот режим; 200.000 луѓе биле затворени во 9 годишниот период на кампот. 22.000 биле убиени од нацистите пред ослободувањето од советската Црвена армија во 1945. Потоа, местото било повторно отворено во август 1945 како советски специјален камп 7. Околу 12.000 луѓе (главно нацисти кои чекале судење) умреле за време на кампот пред тој да биде затворен во 1950. Нивните остатоци не биле пронајдени до почетокот на 1990-тите.

Ораниенбург бил исто така центар на проектот за јадрена енергија на Нацистичка Германија и според воениот историчар Ентони Бивор, отпочнувањето на Битката за Берлин од Сталин било мотивирано од неговата желба за освојување на објектот. Исто така се тврди дека уништувањето на објектите на американските воздушни сили на 15 март 1945 било направено како превентива од потпаѓање во советски раце.

## Меѓународни односи

Ораниенбург е збратимен со:
*  Бањоле (Франција) - од 1964
*  Хам (Северна Рајна-Вестфалија, Германија) - од 1990
*  Мелник (Чешка) - од 1974
*  Вугт (Холандија) - од 2000
*  Фридрикстал (Сар, Германија) - од 1991

## Наводи

## Надворешни врски

* Официјална страница  

Категорија:Горен Хафел
Категорија:Бранденбург (покраина)
Цеденик

**Цеденик** () е град во округот Горен Хафел, во сојузната покраина Бранденбург, Германија. Се наоѓа на реката Хафел, 26 километри југоисточно од Фирстенберг/Хафел и 51 километар северно од Берлин.

## Градски единици

Цеденик е составен од следниве единици:

* Бадинген
* Бергсдорф
* Бургвал
* Капе
* Клајн-Муц
* Кревелин
* Куртшлаг
* Маринтал
* Милденберг
* Нојхоф
* Рибек
* Фогелзанг
* Везендорф
* Цабелсдорф

## Меѓународни односи

Цеденик е збратимен со:
*  Семјатиче, Полска

## Галерија


Податотека:Zehdenick Amtsgericht.jpg|Суд
Податотека:Stadtkirche Zehdenick 2012 ESE.jpg|Градска црква
Податотека:Wentowkanal Bootshaeuser.jpg|Канал Вентов во Маринтал


Податотека:Havel Ziegeleipark Mildenberg.jpg|Хафел во Милденберг
Податотека:Badingen_church.jpg|Утврдена куќа и црква во Бадинген
Податотека:Bergsdorf_church.jpg|Црква го Бергсдорф
Податотека:Krewelin_church.jpg|Црква во Кревелин


## Наводи

Категорија:Горен Хафел
Категорија:Бранденбург (покраина)
Винсонов Масив

**Винсонов Масив** () — највисока планина на Антарктикот со висина од 4.892&nbsp;м. Сместена е во венецот Сентинел во состав на поголемиот венец Елсворт над Филхнер-Ронеовата Ледена Плоча при основата на Антарктичкиот Полуостров. Масивот се наоѓа на 1.200&nbsp;км од Јужниот Пол, долг е околу 21&nbsp;км и има ширина од 13&nbsp;км. Името го добил во 2006 г. во чест на американскиот конгресмен Карл Винсон (1883-1981)

Масивот е забележан во 1958 г. и првпат освоен во 1966 г. До февруари 2010 г. планината се обиделе да ја искачат вкупно 1.400 планинари.

## Географија
Масивот се протега од седлото Гуџ и ледникот Бренском на северозапад, ледниците Нимиц и Гилдеја на југозапад и југ и ледникот Дејтер со неговиот придружник Хинкли на исток. Југоисточниот дел завршува во седлото Хамер кое го поврзува со масивот Крадок, чија највисока точка е планината Ратфорд (4.477&nbsp;м). Винсоновиот Масив е составен од високата Винсоновата Висорамнина во средишниот дел со некои врвови до 4.700&nbsp;м и неколку странични сртови кон југозапад или североисток од висорамнината.

## Поврзано
* Елсворт (планински венеец)
* Седум врвови

## Наводи

## Надворешни врски

* Винсонов Масив — SummitPost 

Категорија:Планини на Антарктикот
Категорија:Седум врвови
Категорија:Филхнер-Ронеова Ледена Плоча
Седум врвови

**Седум врвови** () — збирен поим за највисоките планини на секој од седумте континенти на светот. Искачувањето на сите нив се смета за голем предизвик во планинарството. Прв нивен освојувач бил Ричард Бас, кој ги искачил сите на 30 април 1985 г.

## Басов и Меснеров список
Првиот список на седум врвови го осмислил самиот Ричард Бас („Басов список“), одбирајќи ја Кошќушко за највисока планина во Австралија (2.228&nbsp;м). На ова се надоврзал познатиот алпинист Рајнхолд Меснер („Меснеров список“), заменувајќи го Кошќушко со Пунчак Џаја (4.884&nbsp;м) во Индонезија. Монблан е отсутен од двата списока. Меснеровиот се смета за потежок за искачување бидејќи Пунчак Џаја (Карстенсова Пирамида) е вистински планинарски предизвик, додека пак Кошќушко се искачува по благи стрмнини.

Од Македонија, Сашко Кедев е првиот Македонец кој ги има искачено највисоките врвови на сите 7 континенти, во 2010 година (според Меснеровиот список).

## Поврзано
* Осумилјадници
* Седум втори врвови
* Список на највисоки планини
* Крајни точки на земјата

## Белешки

## Наводи

* до декември 2011, 348 освојувачи.
*
*
*
*
*
*
*

## Надворешни врски

* 3Д прошетка по седумте врвови — Virtual Earth 
* 7summits.com — портал на седумте врвови со обемни информации 
* Есеј за критериумите на избор на седумте врвови 


Категорија:Планини
Категорија:Планинарење
Категорија:Крајни точки на Земјата
Отрантска Врата

мини|десно|Отрантската Врата на карта

**Отрантска Врата** (; ) — проток што ги поврзува Јадранското и Јонското Море Италија from Албанија. Во најтесниот дел кај Отрантскиот ’Рт (Палашија) источно од Саленто, протокот е широк само 72&nbsp;км. Протокот е наречен по италијанскиот град Отранто.

За време на Првата светска војна, протокот имал големо стратешко значење. Италија, Франција и Велика Британија во него сместиле лесни пловила, попречувајќи ѝ го влезот на Австроунгарската воена морнарица во Средоземното Море.

Истите барикади не можеле да се справат со германските подморници кои успешно напаѓале во Јадранот и Средоземното Море во текот на целата војна.

Во денешно време протокот се соочува со голем број на нелегални имигранти кои албанската мафија ги криумчари на бродови.
 
## Поврзано
* Отрантски ’Рт
* Османлиска инвазија на Отранто
* „Отрантскиот замок“ — првиот готски роман
* Тарантски Залив

## Наводи

Категорија:Протоци во Албанија
Категорија:Протоци во Италија
Категорија:Протоци во Европа
Категорија:Протоци во Средоземното Море
Категорија:Меѓународни протоци
Категорија:Јонско Море
Категорија:Јадранско Море
Категорија:Јадрански брег на Албанија
Категорија:Јонски брег на Албанија
Тарантски Залив

мини|десно|Тарантскиот Залив на карта
**Тарантски Залив** (, ) — залив во Јонското Море, јужна Италија.

Има речиси квадратен облик, со должина и ширина од околу 140&nbsp;км. Се протега од ’ртот Санта Марија ди Леука на исток до ’ртот Колона на запад. Обиколен е од регионите Апулија, Базиликата и Калабрија. Најголеми реки што се влеваат во заливот се Базенто, Сиини и Агри.

Поважни населени места се Таранто и Галиполи. На крајбрежјето на заливот се наоѓале грчките колонии Кротон, Хераклеја, Турии и Сибарис.

Италија го смета целиот залив за исклучиво своја територија, но ова не го признаваат некои земји како САД и Велика Британија.

## Поврзано
* Отрантска Врата

Категорија:Заливи во Италија
Категорија:Заливи во Јонското Море
Габер (Брезово)

**Габер** или **Калуѓери** — археолошко наоѓалиште во демирхисарското село Брезово. Претставува  црква од средниот век. Се наоѓа на 1,5&nbsp;км североисточно од селото, каде се гледаат остатоци од срушен објект за кои мештаните сметаат дека се остатоци од Брезовскиот манастир со црквата „Св. Преображение“.

## Поврзано
*Каменец — населба, некропола и топилница од доцноантичко време;
*Црквиште — црква и некропола од средниот век;
*Брезово;
*Список на археолошки наоѓалишта во Демирхисарско;

## Наводи

Категорија:Брезово
Каменец (Брезово)

**Каменец** — археолошко наоѓалиште во демирхисарското село Брезово. Претставува  населба, некропола и топилница од доцноантичко време. Се наоѓа источно од селото на околу 2&nbsp;км, високо во планинскиот предел, а во непосредната близина на чешмата. Во ливада на месен жител се откриени остатоци од населба (фрагменти од керамички садови, питоси, покривни ќерамиди), како и голем број парчиња од топена железна руда. Според кажувањето на мештаните, во нива на еден друл месен жител, која се граничи со споменатата ливада, биле откопани повеќе гробови градени од камени плочи, со гробни прилози од белезици, крстови, монети и др. кои не се зачувани.

## Поврзано
*Црквиште — црква и некропола од средниот век;
*Габер — црква од средниот век;
*Брезово;
*Список на археолошки наоѓалишта во Демирхисарско;

## Наводи

Категорија:Брезово
Категорија:Археолошки наоѓалишта во Македонија од типот на топилница
Црквиште (Брезово)

**Црквиште** — археолошко наоѓалиште во демирхисарското село Брезово. Претставува  црква и некропола од средниот век. Се наоѓа на 4,5&nbsp;км северозападно од селото, кај месноста **Суво Поле**, десно од патот Битола-Кичево, каде се гледаат остатоци од објект за кој мештаните сметаат дека е црква. При обработувањето на земјата биле откриени гробови градени од камени плочи. На површината можат да се сретнат фрагменти од питоси.

## Поврзано
*Каменец — населба, некропола и топилница од доцноантичко време;
*Габер — црква од средниот век;
*Брезово;
*Список на археолошки наоѓалишта во Демирхисарско;

## Наводи

Категорија:Брезово
Орт (митологија)

[мини|десно|250п|Убиениот Орт под нозете на [Херакле и Герион Црвенофигурална вазна]]
**Орт**, **Ортр** или **Ортар** (; ) во старогрчката митологија е двоглаво куче, син на Тифон и Ехидна.

## Митологија
Орт му бил брат на многу попознатиот Кербер и татко на Сфингата. Некои преданија го опишуваат како куче со седум змејски глави. Тој на островот Еритија ги чувал говедата на Герион заедно со овчарот Евритион. Еден од подвизите на Херакле бил да му ги донесе тие говеда на Евристеј кои биле прочуени по својата убавина. За да ја изврши таа задача Херакле ги убил Орт и Евритион, а потоа и џинот Герион.

## Наводи

## Надворешни врски

*Орт на Теои проектот

Категорија:Старогрчки митски суштества
Оберкремер

**Оберкремер** () — општина во округот Горен Хафел, во сојузната покраина Бранденбург, Германија.

## Галерија


Податотека:Schwante_Gutshaus.jpg|Дворец
Податотека:Schwante_am_Park.jpg|Парк
Податотека:Schwante_Wasserturm.jpg|Поранешна водоснабдителна кула


## Наводи

Категорија:Горен Хафел
Категорија:Бранденбург (покраина)
Биркенвердер

**Биркенвердер** () — општина во округот Горен Хафел, во Бранденбург, Германија.

## Наводи

Категорија:Горен Хафел
Категорија:Бранденбург (покраина)
Европско првенство во кошарка 1987

**Европското првенство во кошарка 1987** или **Евробаскет 1987** било 25. регионално европско првенство во кошарка. Се одржало во Грција, од 3 до 14 јуни. На првенството учествувале 12 тима. Првак станала репрезентацијата на Грција.

## Фаза по групи
### Група A

### Група B

## Елиминациски натпревари

### Разигрување за 9 - 12 место

### Финална фаза

### Разигрување за 5 - 8 место

## Конечен редослед

# ****
# 
# 
# 
# 
# 
# 
# 
# 
# 
# 
# 

## Наводи

* European Championship for Men 1987 - FIBA Europe 

1987
Категорија:Кошарката во Грција
Европско првенство во кошарка 1995

**Европското првенство во кошарка 1995** или **Евробаскет 1995** било 29. континентално европско првенство во кошарка. Се одржало во Грција, од 21 јуни до 2 јули. На првенството учествувале 14 тима. Првак станала репрезентацијата на СР Југославија.

## Фаза по групи
### Група A
#### Резултати

#### Табела

### Група B
#### Резултати

#### Табела

## Елиминациски натпревари
### Финална фаза

### Разигрување за 5 - 8 место

## Конечен редослед

# ****
# 
# 
# 
# 
# 
# 
# 
# 
# 
# 
# 
# 
# 

## Наводи

* European Championship for Men 1995 - FIBA Europe 

1995
Категорија:Кошарката во Грција
Глинике/Нордбан

**Глинике/Нордбан** () — општина во округот Горен Хафел, во Бранденбург, Германија. Се наоѓа северно од Берлин.

Глинике/Нордбан се наоѓа северно од првите предградија на Берлин. Додавката „Нордбан“ (Северна железница) — доделена поради близината на железничката линија Берлин-Штралзунд, изградена за време на Кралството Прусија.

## Галерија
 

Податотека:DorfteichOHV16548.JPG|Езерце
Податотека:Glienicke-Nordbahn church 2010 W.jpg|Лутеранска црква
Податотека:Glienickes_Dorfteich_bei_Nacht.JPG|Езерцето ноќе
Податотека:Maueröffnung_Glienicke.jpg|Споменик за локалното отворање на Берлинскиот ѕид на 3 март 1990.
Податотека:Friedhofskapelle_Glienicke.JPG|Капела на гробиштата
Податотека:Kindelfließ Panorama 2.JPG|Кинделфлис


## Познати луѓе

* Густав Бауер, поранешен канцелар (1919–1920)
* Уве Баршел, поранешен премиер на Шлезвиг-Холштајн

## Наводи

## Надворешни врски
* Официјална страница 

Категорија:Горен Хафел
Категорија:Бранденбург (покраина)
Укермарк (округ)

:*Оваа статија е за округот во Германија. За историската област, видете [[Укермарк]]. За информации околу истоимениот нацистички концентрациски камп, видете [[Укермарк (концентрациски камп)]].*

мини|Плоштадот во Ангерминде
**Укермарк** () — округ во североисточниот дел на сојузната покраина Бранденбург, Германија. Соседни окрузи се (од југ надесно) Барним и Горен Хафел, окрузите Мекленбуршка Езерска Област и Западна Померанија-Грајфсвалд во Мекленбург-Западна Померанија и на исток Полска. До создавањето на округот Мекленбуршка Езерска Област во 2011 бил најголем округ во Германија гледано според територија. Округот е именуван по историската област Укермарк.

## Географија

Укермарк е именуван по реката Укер, која е притока на Одра. Реката Одра ја создава полската граница, до каде се протега и округот. Во округот се наоѓаат 600 езера и реки во вкупна должина од 2.800 километри. Ретки диви животни сè уште живеат во езерската област, како орел-рибар, дабар и видра.

Западните делови на националниот парк Долна долина на Одра се наоѓаат во округот.

## Историја

Укермарк бил првично поделен помеѓу административните единици *Укеркрајс* и *Штолпиришер Крајс*. Во 1817 како дел од покраината Бранденбург бил создаден трет округ во областа, округот Ангерминде, а другите два окрузи биле преименуван во Пренцлау и Темплин. Сегашниот округ Укермарк бил создаден во 1993 со спојување на претходните окрузи Ангерминде, Пренцлау и Темплин, како и некогашниот слободен град Швет.

## Грб

## Градови и општини

## Наводи

## Надворешни врски

* Официјална страница 
* Туристичка страница
Левенбергер Ланд

**Левенбергер Ланд** () — општина во округот Горен Хафел, во Бранденбург, Германија, околу 50 километри северно од Берлин.

## Општински единици

Општината била основана на 31 декември 1997 и се состои од 15 села:

Левенберг бил првпат споменат во декрет од 1269 година, кога бил припоен од Бискупијата Бранденбург од бранденбуршките маркгрофови. Готската камена црква била изградена во 13 век. Црквата и големи делови од селото биле уништени од пожар во 1808. Во 1877 Левенберг добил пристап до новата пруска северна железничка линија од Берлин до Нојбранденбург.

Општината е позната по Замокот Либенберг (*Schloss Liebenberg*) изграден во 1745, поранешна резиденција на принцот Филип од Ојленбург (1847–1921).

## Сообраќај

Левенберг се наоѓа на раскрсницата на сојузните автопати Б96 и Б167. Железничката станица Левенберг е опслужувана од северната линија од Берлин до Штралзунд. Во насоката исток-запад возовите одат до Пренцлау и Рајнсберг. Покрај главната железничка станица постојат станици и во селата Гринберг и Насенхајде.

## Галерија


Податотека:Loewenberg_church.jpg|Црква во Левенберг
Податотека:Grieben_church.jpg|Црква во Гринбен
Податотека:Nassenheide-6 WT2005.jpg|Табла за смртниот марш од концетрацискиот камп Заксенхаузен
Податотека:Gutengermendorf_church.jpg|Црква во Гутенгермендорф
Податотека:Loewenberg_OdF-Platz_4.jpg|Зграда во Левенберг
Податотека:Gutengermendorf_Gasthaus.jpg|Поранешна гостилница во Гутенгермендорф
Податотека:Castle Liebenberg.JPG|Замок Либенберг
Податотека:Liebenberg_Vorlaubenhaus.jpg|Куќа во Либенберг
Податотека:Klevesche_Haeuser_bell.jpg|Поранешно училиште
Податотека:Haesen_Gutshaus.jpg|Дворец во Хезен
Податотека:Haesen_Gutsanlage.jpg|Зграда во Хезен


## Наводи

## Надворешни врски

* Замок Либенберг  

Категорија:Горен Хафел
Категорија:Бранденбург (покраина)
Миленбекер Ланд

**Миленбекер Ланд** () — општина во округот Горен Хафел, во Бранденбург, Германија.

## Историја

Општината се граничела со поранешниот Западен Берлин и поради тоа во периодот 1961-1990 била одделена од него со Берлинскиот ѕид.


Податотека:Muehlenbecker_See.jpg|Миленбекерско Езеро
Податотека:Muehlenbeck_Tegeler_Fliess.jpg|Тегелер Флис


## Наводи

Категорија:Горен Хафел
Категорија:Бранденбург (покраина)
Гран при Монтреал 2013

**Гран при Монтреал 2013** е четврто издание на еднодневната велосипедска трка Гран при Монтреал. Била одржана на 15 септември 2013 на растојание од 205,7 километри, започнувајќи и завршувајќи во Монтреал, Квебек, Канада. Била 26. трка во сезоната на Светската турнеја. Трката е една од само двата настана кои се дел од Светската турнеја во Северна Америка, другата трка е Гран при Квебек 2013, која се одржала два дена претходно.

## Екипи

Трката била дел од Светската турнеја и поради тоа сите 19 UCI World Tour екипи биле автоматски повикани и се обврзани да испратат екипа. Се доделила една специјална покана на француската екипа . Националната екипа на Канада исто така се натпреварувала на трката и со тоа била создадена групата од 21 екипа.

Екипи кои настапиле на трката биле:

*
*
*
*
* Канада (национална екипа) †
*
*
*
*
*

*
*
*
*
*
*
* †
*
*
*

† Поканети континентални професионални екипи

## Резултати

## Надворешни врски
* 

Категорија:Гран при Монтреал
Категорија:Светска турнеја на UCI 2013
Категорија:Канада во 2013 година
Список на езера во Италија

Ова е список на најголемите **[[езеро|езера]] во [[Италија]]** подредени по површина.

## Езера поголеми од 10 км²
[мини|десно|[Комо (езеро)|Комо]]
[мини|десно|[Тразименско Езеро]]

## Поврзано
* Список на реки во Италија
* Географија на Италија

## Наводи


Италија
Езера
Владо Маленко

**Владо Маленко** (Охрид,  – , ) — македонски археолог и конзерватор.

## Животопис

Маленко е роден на 1 септември 1938 година во Охрид. Гимназија завршил во Кичево, во 1958 г. Дипломирал на Катедрата за археологија на Филозофскиот факултет во Белград во 1965 година. Од 1965 до 2004 година работел како археолог-конзерватор во Заводот за заштита на спомениците на културата - Охрид, а потоа и Народен музеј - Охрид, каде и се пензионирал. Вршел ископувања на повеќе наоѓалишта во охридскиот регион: црквата „Св. Пантелејмон“ на Плаошник, на античкиот театар во Охрид, на некрополата на Дебој, на ранохристијанските базилики во Радолишта, во Св. Еразмо, во наоѓалиштето Стоби и др. Во својот работен век објавил голем број трудови во периодични и посебни изданија од областа на археологијата и учествувал на повеќе домашни и меѓународни конгреси и симпозиуми. Исто така, во матичната институција во два мандати бил претседател на Управниот одбор, а смртта го затекла како актелен член на Управниот  одбор при НУ Завод и Музеј – Охрид. Починал во Охрид на 20 октомври 2013 година.

## Библиографија
* Nouvelles decouvertes dans la localité Sv. Erazmo, AIU XV, Београд, 1974, 45-51;
*Нови антички наоди во Охрид и охридско, XXVIII, Скопје 1978, 339-349; 
*Раносредновековна материјална култура во Охрид и охридско, Охрид (монографија) кн. 1, дел VI,Охрид-Скопје, 1985, 269-339, 
*Македонско- украински врски, X–XX v., МАНУ, Скопје, 2004

## Наводи

Категорија:Македонски археолози
Категорија:Луѓе од Охрид
Категорија:Македонски конзерватори
Категорија:Апсолвенти на Белградскиот универзитет
Џиро ди Ломбардија 2013

**Џиро ди Ломбардија 2013** било 107. издание на еднодневната велосипедска трка Џиро ди Ломбардија, често нарекувана и како *Трка на паѓачките лисја*. Била одржана на 6 октомври 2013. Хоаким Родригес () ја освоил трката втора година по ред откако се одвоил на последното искачување на трката. Алехандро Валверде завршил втор пред Рафал Мајка.

## Резултати

## Наводи

Категорија:Светска турнеја на UCI 2013
Категорија:Џиро ди Ломбардија
Категорија:Италија во 2013 година
Етер (митологија)

**Етер** () — еден од исконските богови, бог на светлината, син на Ереб, богот на вечната темнина и Никта, божицата на ноќта. Етeр е отелотворување на проѕирното синило што го опкружува светот и горниот воздух, што го дишат божествата. Во антиката за него не се подигале храмови и не претставувал култно божество, а во митовите обично се појавува со сестра му Хемера, божицата на денот. Етер се појавува и под името **Акмон**, што значи „метеор“ или „наковална“. 
Старите Грци со неговото име го нарекувале она што е попроѕирно и полесно од воздухот, како и височините каде се наоѓаат боговите и ѕвездите. Понекогаш со неговото име се нарекувале и небото и космосот. Денес, пак, зборот *етер* што потекнува од митовите, се употребува во науките; физиката, хемијата итн.

## Во митологијата
Во „Теогонија“ од Хесиод, Етер е син на Ереб и Никта, и брат на Хемера.

Според поетот Алкман, Етер бил татко на Уран, персонификација на небото. Додека Етер бил персонификација на горното небо, рајот, Уран бил самото небо.

Според римскиот митолог Хигинс, пак, Етер бил син на Хаос и Калиго (Темнината), а им бил брат на Ноќта, Темнината и Денот. Со Денот ги изродиле Небото, Земјата и Морето, но се спомнува и како татко на Океан, Темида, Тартар, Бријареј и други божества.

## Во уметноста
Во уметноста Етер е претставуван како убаво младо момче. Го има на вазните, како и на релјефот „Гигантомахија на Зевсовиот жртвеник од Пергам“, од 180 година пред нашата ера, кој се наоѓа во Берлинскиот музеј.

## Наводи


## Надворешни врски
*„Етер“ на Теои проектот

Категорија:Старогрчки богови
Категорија:Старогрчка митологија
Морос (митологија)

Во старогрчката митологија, **Морос** (), е персонификација на несреќата, проклетството, кој ги носи смртниците до нивната неизбежна судбина - смртта.

Според Хесиод, кога титанот Крон го осакатил својот татко Уран, и му ја презел власта, Никта многу се разлутила и од бес го родила, по пат на партеногенеза Морос и неговите браќа и сестри: Мом (вината, критиката), Танат (смртта), Хипнос (сонот), Харон, Онеирите (сништата), Хесперидите (вечерите), Керите (насилната смрт), Мојрите (судбината), Немезида (одмаздата), Апата (измамата), Филота (дружењето, нежноста), Герас (староста) и Ерида (караницата, раздорот).

## Наводи

Категорија:Старогрчка митологија
Категорија:Старогрчки богови
Ореи (митологија)

**Ореи** () се старогрчки исконски богови на планините. Ореи е групно име за сите богови и божици на планините, а ги родила Геја, мајката Земја. Тие се претставувани како брадести мажи кои ѕиркаат од врвовите на планините.

## Десетте Ореи
Ореите ги родила партеногенезно самата Геја. Во митовите ретко се персонифицира некоја поеднинечна планина, освен можеби Тмол, кој е и крал и планина во Лидија. Секоја планина си има свои локални нимфи и ореади.
Десетте ореи се: 
* Етна - вулканот на Сицилија. Него го претставува божица во која се вљубил Хефест. Таа му ги родила жешките извори. Под Етна се закопани некои од чудовиштата што ги родила Геја: Бријареј, зетот на Посејдон, Енкелад, непријателот на Атина и Тифон, чудовиштето со сто змиски глави на рамењата. На врвот на Етна живееле Хефест и  Киклопите кои ги изработувале молњите за Зевс;
* Атос - планина во Тракија, со персонификација на машки бог; 
* Хеликон - планина во Беотија, непријател на Китаирон;
* Китаирон - планина во Беотија, непријател на Хеликон; 
* Нис - планина во Беотија. Името се поврзува со богот Дионис. Според митот, на таа планина е чуван и одгледуван младиот Дионис за да се заштити од Хера;
* Олимп (1)- најпознатата грчка планина, а и највисока во североисточна Грција, на граница меѓу областите Тесалија и Македонија. Таа е дом на боговите, именувана по очувот на Зевс, а на Крон му служела за престол; 
* Олимп (2)- планина во Фригија;
* Ореј; 
* Парн - планина во Атика;
* Тмол - планина персонифицирана со истоимениот шумски бог кој го надгледувал натпреварувањето меѓу Аполон и Пан. Аполон победила, а за победник го прогласил Тмол зашто се плашел од него.

## Наводи
 
## Литература
*Littleton, Scott and the Marshall Cavendish Corporation *Gods, Goddesses, and Mythology, Volume 1*. Marshall Cavendish, 2005. ISBN 978-0-7614-7559-0. pp. 1020, 1134
*Fitz Simon, James A., Vincent Alphonso Fitz Simon, *The Gods of Old: and The Story That They Tell*, T. Fisher Unwin, 1899. p. 27
*Hard, Robin, Herbert Jennings Rose, *The Routledge Handbook of Greek Mythology: Based on H.J. Rose's "Handbook of Greek mythology"*, Routledge, 2004. ISBN 978-0-415-18636-0. p. 24

Категорија:Старогрчки богови
Категорија:Старогрчка митологија
Бивни

[мини|десно|[Слон]]
[мини|десно|[Мастодонтски бивни во Природонаучниот музеј на Македонија]]
[мини|десно|Бивни на череп на [пигмејски нилски коњ]]
**Бивни** — издолжени заби во постојан раст се издаваат од устата кај извесни цицачи. Најчесто животното има по два вакви заба, обично песјаци. Такви се брадавичестата и дивата свиња и моржот. Кај слонот, ова се издолжени секачи. Мажјаците имаат поголеми бивни од женките, а кај нарвалите ги имаат само мажјааците. По облик се закривени, со исклучок на нарвалот, кој има една права усукана бивна. Постојаниот раст го овозможува творното ткиво на завршните отвори во коренот на забот.

## Намена
Бивните имаат различни намени, зависно од животното. Често се користи за борба и покажување надмоќ меѓу мажјаците. Слоновите ги користат за копање и дупчење, додека пак кај моржовите служат како помагала за одење по мразот и излегување од вода.

Од бивните (особено слоновата коска) се изработуваат накит и украси, а порано и клавиши за пијано, дршки и сл. Поради скапоценоста на овој материјал, животните се подложни на прекумерен лов и доста од нив се загрозени. Денес трговијата со слонова коска е предмет на строги ограничувања и забрани согласно Конвенцијата за меѓународна трговија со загрозени видови од дивата флора и фауна (CITES) на ООН.

## Галерија

## Поврзано
* Заби
* Слонова коска

## Наводи

Категорија:Заби
Категорија:Коски
Категорија:Анатомија на животните
Категорија:Зборови што ги нема во ТРМЈ
Куп на Македонија во кошарка 2013

**Купот на Македонија 2013** - 21. издание на Купот на Македонија во кошарка. Завршниот турнир се одиграл во спортскиот центар Борис Трајковски во Скопје во организација на споменатиот спортски центар. Во ова издание првак бил МЗТ Аеродром.

## Место на одржување




## Квалификации
### Пласман
Пласман на екипите од Првата лига по седум одиграни кола.

### (5) Струмица против (10) Карпош Соколи 2000

### (6) Работнички против (9) Апаве

### (7) Вардар против (8) Пелистер Спорт

## Завршен турнир
### Ждрепка
Излекувањето на паровите се извршило на 21 март 2013.

### Костур

### Четвртфинале

### Полуфинале

### Финале

## Признанија
* Најкорисен играч на финалето - Дамјан Стојановски и Александар Костоски

## Поврзано
* Прва македонска кошаркарска лига 2012/13
* Втора македонска кошаркарска лига 2012/13

## Наводи

## Надворешни врски
* Купот 2013 на страницата на МКФ 

2013
Кошарка
Трка околу Пекинг 2013

**Трката околу Пекинг 2013** било трето издание на етапната трка Трка околу Пекинг. Започнала на 11 октомври во округот Шуњи во Пекинг и завршила на 15 октомври на плоштадот Птичјо гнездо по пет извозени етапи. Била 28. и последна трка во сезоната на Светската турнеја. Бењат Инчаусти од  ја освоил трката откако победил на четвртата етапа, која завршувала на нагорнина.

## Распоред

## Екипи

Бидејќи Трката околу Пекинг е настан од Светската турнеја, сите деветнаесет UCI World Tour екипи биле автоматски повикани и се обврзани да испратат екипа. Дополнително, организаторите доделиле специјална покана на екипата , со што вкупниот број на екипи на трката се искачил на 20.

Екипи кои учествувале на трката биле:

*
*
*
*
*
*
*
*
*
*

*
*
*
*
*
*
*
*
*
*

## Етапи
### Етапа 1

;11 октомври 2013 — Шуњи до Хуаиру, 190,5 км

### Етапа 2

;12 октомври 2013&nbsp;— Хуаиру до Јанкинг, 201,5 км

### Етапа 3

;13 октомври 2013&nbsp;— Јанкинг до Квијанџијандијан, 176 км

### Етапа 4

;14 октомври 2013&nbsp;— Јанкинг до Планина Ментугу Мијаофенг, 150,5 км

### Етапа 5

;15 октомври 2013&nbsp;— Плоштад Тјананмен до Плоштад Птичјо Гнездо, 117 км

## Поредок

## Наводи

## Надворешни врски
* 

Категорија:Светска турнеја на UCI 2013
Категорија:Трка околу Пекинг
Категорија:Кина во 2013 година
Онеири (митологија)

**Онеирите** () се демони на сништата во старогрчката митологија,.

Онеирите можеле да имаат различен облик, а кај луѓето доаѓале како мало ветре кое минувало низ клучалките. Нивната задача била заспаните да ги поведат по вистинскиот пат, или, пак, да ги залажат. Онеирите се повеќе и се замислувани како демони или духови со темни крилја. Се појавувале како јато птици или лилјаци, доаѓајќи ноќе од своите пештери од Ереб, земјата на вечната темнина, зад изгрејсонцето, односно крај Океан, близу до земјата на мртвите. Виселе под листовите на дрвјата или по ѕидовите на пештерите. Кога доаѓале кај луѓето, проаѓале низ две порти. Едната била направена од рогови и од таму се носеле пророчки соништа кои ги праќале боговите и стигале по полноќ, а другата била направена од слонова коска и од таму пристигнувале лажните соништа кои стигнувале пред полноќ.

Во почетокот Онеирите биле персонификација без божествена моќ. Подоцна, во хеленско-римското време, тие стануваат придружници на  Хермес, а во доцната антика стануваат самостојни божества.

Според Хесиод, кога титанот Крон го кастрирал својот татко Уран и му ја презел власта, Никта многу се разлутила и од бес ги родила, по пат на партеногенеза Онеирите, и нивните браќа и сестри: Мом (вината, критиката), Морос (судбината, проклетството), Танат (смртта), Хипнос (сонот), Харон, Хесперидите (вечерите), Керите (насилнaта смрт), Мојрите (судбината), Немезида (одмаздата), Апата (измамата), Филота (дружењето, нежноста), Герас (староста) и Ерида (караницата, раздорот). Цицерон ја следи оваа традиција, но според него татко на овие деца е Ереб (темнината).

Римскиот поет Овидиј ги претставува не како браќа на Хипнос, туку како еден од неговите илјада синови.

Во *[[Илјада]]та* на Хомер, Онеирите се споменуваат како повикани од Зевс да одат кај Ахајците, односно да влезат во шаторот на Агамемнон и да го поттикнат да војува.

Во еден дел од *[[Одисеја]]та* се зборува за земјата на соништата, на работ од Океанот, која се граничи со преминот на мртвите во подземниот свет (Ад).

## Наводи

Категорија:Старогрчка митологија
Категорија:Старогрчки богови
Илија Топаловски

**Илија Топаловски - Аврам** (Битола, 4 април 1922 – Белград, 28 април 1999) бил македонски комунист, учесник во НОВ на Македонија и амбасадор. Носител е на „Партизанска споменица 1941“.

## Животопис
Завршил гимназија и Институт за општествени науки во Белград. Уште како младинец Топаловски се вклучил во комунистичкото движење. По окупацијата на Македонија во 1941 година се вклучил на народно-ослободителната борба. Во 1942 година, поради илегална комунистичка и антифашистичка дејност, во Битола бил осуден во отсуство на петнаесет години затвор. Илегално дејствувал на територијата под окупација на Италија, каде што се вклучил во единиците на НОВ. Во 1943 година бил политички комесар на Вториот партизански одред на Првата оперативна зона. Бил политички комесар на чета и вршел политички функции во Првата македонско-косовска бригада. Бил началник на одделението на Главниот штаб на НОВ и ПОМ за пропаганда и уредник на органот на Главниот штаб - весникот „Народен војник“. Бил делегат на АСНОМ.

По Ослободувањето, на Првиот конгрес на КПМ е избран за кандидат член на ЦК КПМ, а потоа и за член на ЦК КПМ. Бил директор и одговорен уредник на „Нова Македонија“ и прв директор на Радио Скопје, а потоа целиот работен век го поминал на служба во југословенската дипломатија. Бил амбасадор во Тунис (1958 – 1960), Гвинеја (1960 – 1963), Норвешка (1967 – 1970), Индија (1973 – 1977) и Јапонија (1982 – 1986). На 25 јуни 1963 е избран за претседател на Просветно-културниот собор на Собранието на СРМ. Бил и помошник секретар за надворешни работи на Југославија.

Во 1989 година е избран за прв претседател на тогаш-формираното Друштво за југословенско-јапонско пријателство.

На 2 ноември 1971 година доживува сообраќајна несреќа кај Ниш, во која загинуваат неговата сестра и мајка.

## Наводи

## Извори
* „Личности од Македонија“, Ми-Ан, Скопје, 2002, 318.
* „Зборник докумената и података о НОР-у“, т. 7, кн. 1, док. 95, 325-326.
* Марјан Димитријевски, „Македонската војска 1944-1945“, Скопје, 1999, 37.

## Надворешни врски
* Илија Топаловски „Нашата бригада и братството со албанскиот народ“, 1944

Категорија:Родени во 1922 година
Категорија:Починати во 1999 година
Категорија:Луѓе од Битола
Категорија:Македонски комунисти
Категорија:Македонски партизани
Категорија:Македонски амбасадори
Категорија:Носители на Партизанска споменица од 1941
Категорија:Борци на Првата македонско-косовска бригада
Категорија:Делегати на Второто заседание на АСНОМ
Категорија:Починати во Белград
Наум Петров Буфски

**Наум Петров**, познат како **Буфски** или **Буфчето** (1878, Буф - 21 ноември 1905 Драгош) — македонски револуционер, битолски и лерински војвода на Внатрешната македоно-одринска револуционерна организација, учесник во Илинденското востание.

## Животопис
Наум Петров е роден во 1878 година во леринското село Буф, тоа што е денес Беломорска Македонија. Неговиот брат Крсто Буфчето бил исто четник во ВМОРО. Образованието го добил од неговиот дедо, поп Костадин Буфски, исто така македонски револуционер, учесник во Македонското Кресненско-Разлошко востание. По занимање бил бојаџија. Завршил први клас во Ќустендил.

Во јануари 1903 година влегол во четата на Борис Сарафов и заминал за Битолско. 3а време на Илинденското востание бил назначен за реонски (централен) војвода на Буфкол, Леринско. Во почетокот на востанието неговата чета броела 80 четници од селата Раково, Битуша, Клабучишта, Драгош, Опсирино, Велушина, Света Петка и Градешница. По Востанието се префрлил во кнежевството Бугарија, но набрзо повторно се вратил во Македонија и одново станал реонски војвода.

Испорачал неколкупати бомби во Битола, но при еден инцидент тие експлодирале, при што загинале неколку револуционери на ВМОРО. По Востанието следела борба со грчката црковна и вооружена пропаганда. На 29 октомври четата на Наум Петров извршила неуспешен обид за ликвидација на пелагонискиот грчки митрополит Јоаким. Буфчето загинал кај селото Драгош, Битолско, во битка со турски аскер на 21 ноември 1905 година.

## Галерија

Податотека:Naum Bufcheto new.jpg|Наум Петров Буфски


## Наводи

## Поврзано
* Македонска револуционерна организација

Категорија:Дејци на ВМОРО
Категорија:Македонски војводи
Категорија:Борци против грчката вооружена пропаганда во Македонија
Категорија:Луѓе од Буф
Категорија:Родени во 1878 година
Категорија:Починати во 1905 година
Категорија:Македонски револуционери
Категорија:Учесници во Илинденското востание
Толе Паша

**Толе Паша** односно **Стојан Кулески** или **Стојан Трајков Куликов** (Крушевица, Мариовско,  – месност Кленов Дол, до Гуѓаково, Мариовско, ) — македонски револуционер, мариовски војвода, и член на ТМОРО.

## Животопис

Стојан Трајков Куликов е роден во селото Крушевица, Мариовско, во 1868 година. Дејствувал како ајдутски војвода пред создавањето на Организацијата. Во 1900 година бил четник во четата на Мирче Ацев - Оровчанецот, и дејствувал во Прилепско, а подоцна бил назначен за војвода во Мариовско. Учествувал во Илинденското востание како војвода на чета. Неговата чета била дел од нападот на турскиот воен гарнизон во селото Витолиште, Прилепско. Откако неговата чета била предадена, загинал на 3 февруари 1904 година, заедно со осум свои четници и со својот син Велјан, во судир со турската војска кај месноста Кленов Дол, во близина на селото Гуѓаково, Прилепско. Во нерамноправната борба со турскиот аскер легендарниот мариовски војвода Толе Паша загинува заедно со сите 11 комити - соборци од неговата чета, меѓу кои неговиот син Велјан, Куле од Врпско, Петре Кормако со синот Јован од Маково,Петко од Маково, браќата Цветан и Петре од Шелеверци, Видан од Могила и Милан од Прилеп. За да се уверат дека војводата Толе Паша е убиен, турски офицери пресечената глава на Толета му ја однеле на валијата во Битола, при што валијата наредила главата пак да се врати кај Толевото тело, кое пред да биде пренесено во родното село Крушевица долго време почивало со спомен плоча која сѐ уште постои и е обновена во Кленски Дол над Гуѓаково.

Според народните кажувања тој се одметнал и станал комита, откако убил Турчин кој сакал да ја граби неговата невеста.  За него се испеани познатите народни песни *„Кондисал ми Толе Паша во това село Градешница“* и *„Абре бабо, стара бабо, кој војвода беше снпшти у вас на вечера дали беше Толе Паша или Петко од Маково“.*

Заснован на животот на Стојан Кулески е и романот *Толе паша* од македонскиот писател Стале Попов, кој за првпат беше објавен во 1954 година.

## Галерија


Податотека:Za ubistvoto na komitata Tole, 1904.pdf|мини|лево|Информација за убиството на мариовскиот комита Толе (Битола, 5 февруари 1904)
File:Спомен плоча за Толе Паша 01.jpg|Спомен плоча за Толе Паша и загинатите комити во месноста Кленов Дол над Гуѓаково
File:Спомен плоча за Толе Паша 02.jpg|Крстот на месото на загинувањето на Толе Паша во месноста Кленов Дол над Гуѓаково
File:Tole Pasha-grob-Krushevica.JPG|Гробот на Толе Паша и неговиот син Велјан на селските гробишта во неговото  родно село Крушевица



## Наводи

Категорија:Македонски револуционери
Категорија:Македонски војводи
Категорија:Крушевица
Категорија:Луѓе од Прилеп
Пренцлау

**Пренцлау** (; службено **Пренцлов** до 1817) — град и административно седиште на округот Укермарк, во сојузната покраина Бранденбург, Германија.

## Меѓународни односи

Пренцлау има збратимен со:

*  Устер, Швајцарија
*  Барлинек, Полска
*  Почвистнево, Русија
*  Емден, Долна Саксонија

## Галерија


Податотека:Prenzlau_Mitteltorturm.jpg|Кулата на градската порта Мителтор (*Mitteltor*)
Податотека:Prenzlau_Heiliggeistkirche.jpg|Руини од Црквата на Светиот Дух како спомен од војната
Податотека:Prenzlau St Marien.jpg|Црква Св. Богородица
Податотека:Altes Rathaus Prenzlau.jpeg|Старото градско собрание на Пренцлау
Податотека:Dedelow-Sammlung Duncker (5415998).jpg|Историска слика на замокот Деделов, дел од Пренцлау
Податотека:Dominikanerkloster Prenzlau2.JPG|Доминикански манастир во Пренцлау
Податотека:Unteruckersee Prenzlau.JPG|Унтерукерско Езеро (*Unteruckersee*) во Пренцлау
Податотека:River de Ucker Prenzlau Schleuse2.JPG|Канал Укер
Податотека:Bahnhof Prenzlau Baustelle10.JPG|Перон на железничката станица
Податотека:Lutherdenkmal Prenzlau.JPG|Споменик на Мартин Лутер во Пренцлау
Податотека:Prenzlau 10-2016 photo02.jpg|Средновековниот градски бедем на Пренцлау


## Наводи

## Надворешни врски

* Официјална страница 

Категорија:Укермарк (округ)
Категорија:Бранденбург (покраина)
Икер

**Икер** или **Укер**( или ) — река во североисточните германски покраини Бранденбург, каде е позната и како *Укер*, и Мекленбург-Западна Померанија. Нејзиниот извор се наоѓа во округот Укермарк, близу селото Алт-Темен. Тече северно низ Оберукерското, Моленското и Унтерукерското Езеро, каде се наоѓа стариот град Пренцлау. Близу малото село Ниден (на граница помеѓу Бранденбург и Мекленбург-Западна Померанија), Укер го менува името во *Икер*. Продолжува северно низ градовите Пазевалк и Торгелов и поминува низ општината Егесин. Тука се влева реката Рандов. Во Икерминде, Икер се влева во Шчеќинскиот Залив, кој е поврзан со Балтичкото Море низ трите премини Пене, Швина и Ѓивна.

Името „Икер“ потекнува од полапскиот збор *vikru*/*vikrus*, кој означува „брз“. Икер го дели своето име со историската област Укермарк, округот Укермарк и поранешниот округ Икер-Рандов.

## Наводи

Категорија:Реки во Бранденбург
Категорија:Реки во Мекленбург-Западна Померанија